[](https://www.google.si/url?sa=i&rct=j&q=&esrc=s&source=images&cd=&ved=2ahUKEwjD6_XZ7pjjAhUKKFAKHUXvDK4QjRx6BAgBEAQ&url=https%3A%2F%2Fwww.nova-gorica.si%2Fmma_bin.php%3Fid%3D2013112107491596&psig=AOvVaw0YAcnalxCVJhzruKRvOR5d&ust=1562247259935185)

**Lions klub Idrija**

**Lions klub Idrija**

in

**Medobčinsko društvo slepih in slabovidnih Nova Gorica**

v sodelovanju z Lions klubi Severne Primorske ter

občinami Idrija, Tolmin, Kanal ob Soči, Brda in Mestno občino Nova Gorica

**VABITA**

**na dobrodelno kolesarsko akcijo po Severni Primorski**

**KOLESARIM, DA POMAGAM 2019**

**Potek dobrodelne akcije:**

Akcija bo potekala v **soboto, 7. septembra 2019**. Start bo ob 13.00 na parkirišču za Modrodvorano v Idriji. Pot nas bo vodila po glavni cesti iz Idrije preko Mosta na Soči, Tolmina, Kanala ob Soči do Nove Gorice. Akcijo bomo skupaj zaključili ob 17.45 uri na Robinovi zabavi pred novogoriško mestno hišo. Sledilo bo skupno druženje udeležencev akcije s piknikom ob hrani in pijači, za katero bo poskrbelo Medobčinsko društvo slepih in slabovidnih Nova Gorica v sodelovanju z Zavodom Gost na planoti. Pot je nezahtevna (85,7 km) in primerna tudi za manj izkušene kolesarje. Za tiste bolj izkušene je v načrtu še podaljšek čez Goriška brda. Na poti bo z nami tudi spremljevalno vozilo, s katerim se bomo po zaključku akcije lahko vrnili domov.

**Časovnica dobrodelne akcije:**

**13:00 IDRIJA – pri Modri dvorani START**

13:15 SPODNJA IDRIJA (5 km),

14:15 STOPNIK (25 km),

15:00 MOST NA SOČI (40,4 km)

15:15 TOLMIN (45,8 km) - prihod

15:30 TOLMIN - odhod

15:45 VOLČE (49,8 km),

16:30 KANAL OB SOČI (65,5 km) prihod,

16:15 KANAL OB SOČI - odhod

17:00 DESKLE (69,7 km),

17:10 PLAVE (72,9 km),

17:30 SOLKAN (83,4 km)

**17:45 NOVA GORICA (85,7 km) - prihod na Robinovo zabavo - CILJ**

Vsi zainteresirani se lahko kolesarjenju pridružijo na poti ob vstopnih točkah iz časovnice. Časovnica je okvirna. Organizator si pridružuje pravico do spremembe ur prihodov in odhodov na vstopnih točkah.

**Priporočen dobrodelni prispevek za udeležence akcije:**

Priporočen dobrodelni prispevek na posameznega udeleženca v akciji znaša **20 EUR za tiste, ki štartajo v Idriji**, in **10 EUR za tiste, ki se nam pridružijo na vstopnih točkah.** Udeleženci akcije priporočen dobrodelni prispevek poravnajo vnaprej na TRR Lions kluba Idrija **SI56 1915 7501 2408 532** (koda namena: CHAR, namen: Kolesarjenje 2019). Plačilo se šteje za potrditev prijave!

**Drugi stroški:**

Prispevek za hrano in pijačo na skupnem druženju po zaključku dobrodelne akcije znaša **10 EUR**. Prispevek se poravna neposredno na lokaciji. Višina prispevka za povratni prevoz oseb in koles iz Nove Gorice nazaj v Idrijo bo oblikovan naknadno glede na število prijavljenih. Prispevek se bo poravnal neposredno pred prevozom.

**Prijave:**

Vse, ki želite sodelovati v akciji prosimo, da izpolnete priloženo prijavnico in jo posredujete na e-naslov: [**stojan.kokosar@kolektor.com**](mailto:stojan.kokosar@kolektor.com)ali **bogdan.tusar@gmail.com.**

Vaše prijave zbiramo do **20. 8. 2019** zaradi organizacije povratnega prevoza in prehrane.

**Dodatne Informacije:**

Za dodatne informacije v zvezi z dobrodelno akcijo se lahko obrnete neposredno na **Igorja Miljevca, T: 041 485 430** ali **E:** [**igor.miljavec@gmail.com**](mailto:igor.miljavec@gmail.com), oz. spremljate spletne strani Lions kluba Idrija (<https://lionsidrija.wordpress.com>)in Medobčinskega društva slepih in slabovidnih Nova Gorica([www.mdssng.si](http://www.mdssng.si) oz. [www.facebook.com/mdssng](http://www.facebook.com/mdssng)).

**Splošna pravila:**

Dobrodelno kolesarjenje bo potekalo ob normalnem prometu, zato so kolesarji dolžni upoštevati cestno prometne predpise in navodila organizatorjev ter se po njih ravnati. Udeleženci akcije »Kolesarim, da pomagam« vozijo na lastno odgovornost ter osebno odgovarjajo za škodo povzročeno sebi ali drugim. V primeru slabega vremena dogodek odpade.



**Vabimo vse ljudi dobre volje, ljubitelje kolesarjenja in rekreacije, člane različnih klubov in društev, da se nam skupaj s sorodniki, prijatelji ali sodelavci pridružijo na tej poti. Zbrana sredstva bo Lions klub Idrija namenil Medobčinskemu društvu slepih in slabovidnih Nova Gorica za izvajanje programa »Pomoč slepim in slabovidnim pri premagovanju gibalnih in komunikacijskih ovir«.**

**Pridružite se nam v čim večjem številu ter pokažite svoje veliko človeško in kolesarsko srce!**

Kolesarski zdravo!

LIONS KLUB IDRIJA MEDOBČINSKO DRUŠTVO SLEPIH

Predsednica IN SLABOVIDNIH NOVA GORICA

**Julijana Mlakar** Predsednik

**Igor Miljavec**